Օգոստոսի 18-ին Իջևանի քանդակների այգում կայացավ «Քմյունիթի սենթր ֆոր դիվելոփմենթ» տարածաշրջանային համագործակցության ՀԿ նախաձեռնած Աշխատանքի տոնավաճառը, որին ներկա էին Տավուշի մարզպետ Վահե Ղալումյանը, ԱՄՆ ՄԶԳ Հայաստանի ղեկավար Դեբորա Գրիզերը, Հայաստանի Հանրապետությունում Արգենտինայի արտակարգ և լիազոր դեսպան Գոնզալո Ուրրիոլաբեիտիան, Եվրասիա համագործակցություն հիմնադրամից, «Ուորլդ Վիժն Հայաստան» կազմակերպությունից ներկայացուցիչներ, Իջևանի, Նոյեմբերյանի, Դիլիջանի և Բերդի զբաղվածության տարածքային կենտրոնների թիմերը, տեղացի և օտարազգի բազմաթիվ հյուրեր: Աշխատանքի տոնավաճառին զուգահեռ կազմակերպվել էր նաև Տավուշի մարզում արտադրվող գյուղատնտեսական արտադրանքի և ձեռագործ իրերի ցուցահանդես-վաճառք: Միջոցառմանը մասնակից ավելի քան 50 գործատուներ ներկայացրեցին իրենց ընկերություններում առկա թափուր աշխատատեղերի վերաբերյալ տեղեկություններ, ինչպես նաև սեփական արտադրության ապրանքատեսականին, այդ թվում՝ մսամթերք, կաթնամթերք, չրեր, պահածոներ, գինիների,